ମଙ୍ଗଳ ପୃଷ୍ଠର ଶବ୍ଦ ସଂଗ୍ରହ କରିବାରେ ଆମେରିକାର ସ୍ପେସ୍ ଏଜେନ୍ସି ନାସା ସଫଳ ହୋଇଛି । ନାସା ସୋମବାର ମଙ୍ଗଳ ଗ୍ରହରୁ ପ୍ରଥମ ଅଡିଓ ରିଲିଜ କରିଛି। ଯାହା ପର୍ସେଭେରାନ୍ସ ରୋଭର ଦ୍ୱାରା ଧରାଯାଇଥିବା ପବନର ଏକ ଦୁର୍ବଳ କ୍ରାକିଂ ରେକର୍ଡିଂ। ରିଲିଜ୍ ହୋଇଥିବା ୩ ମିନିଟ୍ ୨୫ ସେକେଣ୍ଡର ଅଡିଓ କ୍ଲିପରେ ମଙ୍ଗଳ ପୃଷ୍ଠରେ ରୋଭର ଅବତରଣ କରୁଥିବା ବେଳର ଶବ୍ଦ ରହିଛି। ରୋଭର ମଙ୍ଗଳ ପୃଷ୍ଠ ଛୁଇଁବାର ୨୦ ମିଟର ଉଚ୍ଚରେ ଥିବାବେଳେ ପବନ ବହୁଥିବାର ଶବ୍ଦ ଏଥିରେ ରେକର୍ଡିଂ ହୋଇଛି।
ପର୍ସେଭେରାନ୍ସ ଉପରେ କ୍ୟାମେରା ଏବଂ ମାଇକ୍ରୋଫୋନ୍ ସିଷ୍ଟମର ଲିଡ୍ ଇଞ୍ଜିନିୟର ଡେଭ୍ ଗ୍ରୁଏଲ୍ କହିଛନ୍ତି ଯେ, ଆପଣ ସେଠାରେ ୧୦ ସେକେଣ୍ଡରେ ଯାହା ଶୁଣୁଛନ୍ତି ତାହା ମଙ୍ଗଳ ଗ୍ରହର ଏକ ପ୍ରକୃତ ପବନର ଶବ୍ଦ। ରୋଭର ଭୂପୃଷ୍ଠକୁ ଆସିବା ସମୟରେ ଏକ ମାଇକ୍ରୋଫୋନ୍ କାମ କରିନଥିଲା, କିନ୍ତୁ ମଙ୍ଗଳ ଗ୍ରହରେ ଅବତରଣ କରିବା ପରେ ଏହା ଅଡିଓ କ୍ୟାପଚର କରିବାରେ ସକ୍ଷମ ହୋଇଥିଲା।
ସୂଚନାଯୋଗ୍ୟ ଯେ, ନାସା ଗତ ସପ୍ତାହରେ ରୋଭର ଅବତରଣର ପ୍ରଥମ ଭିଡିଓ ମଧ୍ୟ ପ୍ରକାଶ କରିଥିଲା, ଯାହାକି ଲାଲ୍ ଗ୍ରହରେ ଅତୀତର ଜୀବନର ସନ୍ଧାନ ପାଇଁ ଏକ ମିଶନ ପାଇଁ କାର୍ଯ୍ୟ କରୁଛି।
